open-index/open-wikipedia-markdown huggingface dataset:
கும்பேஷ்வரர் கோயில்

**கும்பேஷ்வரர் கோயில்** (Kumbheshwar Temple)  (कुम्भेश्वर मन्दिर) நேபாளத்தின் பழைமை வாய்ந்த சிவன் கோயில்களில் ஒன்றாகும். இக்கோயில் பதான் நகரத்திலிருந்து வடக்கே 200 கிலோ மீட்டர் தொலைவில் அமைந்துள்ளது. இக்கோயில் நேபாள மன்னர் ஜெயஷ்தித மல்லரால் 1392-இல் கட்டப்பட்டது. இக்கோயில் ஐந்து அடுக்குகள் கொண்டது. கும்பேஷ்வரர் கோயில் மரச்சிற்பங்களுக்கு புகழ் பெற்றது. இக்கோயிலை நோக்கி பெரிய நந்தி சிலை அமைந்துள்ளது. இக்கோயில் பௌத்த அடுக்குத் தூபி கட்டிடப் பாணியில் கட்டப்பட்டது.

கும்பேஷ்வரர் கோயில் வளாகத்தில் பகளாமுகி கோயில், உன்மத்த பைரவர் கோயில்கள் அமைந்துள்ளது.

## படக்காட்சிகள்
கும்பேஷ்வரர் கோயில் வளாகத்தில் பகளாமுகி கோயில் காட்சிகள் 
File:Bangalamukhi Temple Patan-IMG 5098.jpg
File:Bangalamukhi Temple Patan-IMG 5145.jpg
File:Bangalamukhi Temple Patan-IMG 5153.jpg
File:Bangalamukhi Temple Patan-IMG 5118.jpg
File:Bangalamukhi Temple Patan-IMG 5101.jpg
File:Bangalamukhi Temple Patan-IMG 5111.jpg


## மேற்கோள்கள்

பகுப்பு:நேபாள இந்துக் கோயில்கள்
வாழை (பக்கவழி நெறிப்படுத்துதல்)

**வாழை** (*Banana*) என்பது வாழைப் பேரினத் தாவரங்களினதும், பழங்களினதும் பொதுப் பெயர் ஆகும்.

**வாழை** என்பது பின்வருனவற்றைக் குறிக்கலாம்:

* வாழை, உண்ணக்கூடிய பழந்தரும் தாவர இனம்
* வாழைப்பழம்
* வாழைப் பேரினம்
* வாழைக் குடும்பம் (தாவரவியல்)
* வாழை இலை
* காட்டு வாழை (*Musa balbisiana*)
* கறி வாழை (Cooking plantain)
பதான் அரண்மனை சதுக்கம்

thumb|பதான் அரண்மனை சதுக்கம்

**பதான் அரண்மனை சதுக்கம்** (Patan Durbar Square) நேபாள நாட்டில் அமைந்த மூன்று அரண்மனை சதுக்கங்களில் ஒன்றானது. இது காத்மாண்டு சமவெளியில் பதான் நகர மையத்தில் அமைந்துள்ளது. இவ்வரண்மனை சதுக்கம், யுனோஸ்கோ நிறுவனத்தால் அங்கீகாரம் அளிக்கப்பட்ட உலகப் பாரம்பரியக் களங்களில் ஒன்றானது. இச்சதுக்கம் லலித்பூரை தலைநகராகக் கொண்ட நேபாள மல்ல மரபு மன்னர்களின் அரண்மனை எதிரில் கட்டப்பட்டதாகும்.

இவ்வரண்மனை சதுக்கம்,  நேபாள நாட்டு கட்டிடப்பாணியில் கட்டப்பட்டதாகும். இவ்வரண்மனை சதுக்கத்தின் தரை செங்கற்களைக் கொண்டு அமைக்கப்பட்டதாகும்.
பதான் அரணமனை சதுக்கம் பல கோயில்களும், சிற்பங்களும் கொண்டது. கோயில்களின் நுழைவாயில்கள் அரண்மனையை நோக்கி கிழக்கு முகமாக கட்டப்பட்டுள்ளது.
  
## கோயில்களும் பிற சதுக்கங்களும்
பதான் அரண்மனை சதுக்கத்தில் கிருஷணன் கோயில், பீமன் கோயில், விசுவநாதர் கோயில்,  துளஜா பவானி கோயில், கேசவ நாராயணன் சதுக்கம், மூல் சதுக்கம் மற்றும் சுந்தரி சதுக்கங்கள் அமைந்துள்ளது.

## 2015 நிலநடுக்கம்
25 ஏப்ரல் 2015 நிலநடுக்கத்தின் போது பதான் அரண்மனை சதுக்கம் கடுமையாக சேதமடைந்தது.

## இதனையும் காண்க
* நேபாளத்தின் உலகப் பாரம்பரியக் களங்கள்

## பதான் நகரச் சதுக்கக் காட்சிகள்

File:Durbar square patan2.jpg|கிருஷ்ணர் கோயில்]]
File:Keshav Narayan chowk, Patan Durbar Square, Lalitpur, Nepal.jpg|கேசவ நாராயணன் சதுக்கம்]]
File:007 Bhandarkhal Water Tank and Taleju Temple,Patan Durbar Square.jpg|பந்தர்கல் தோட்டம் மற்றும் குளம்
File:Inside The Patan Durbar Square Lalitpur-IMG 4740.jpg
File:Inside The Patan Durbar Square Lalitpur-IMG 4731.jpg
File:Mul Chowk, Museum.jpg
File:Inside The Patan Durbar Square Lalitpur-IMG 4597.jpg
File:Inside The Patan Durbar Square Lalitpur-IMG 4544.jpg
File:Patan Durbar Square IMG 4444.jpg
File:Patan Durbar Square IMG 4446.jpg


## மேற்கோள்கள்

## வெளி இணைப்புகள்
*  Patan Wiki Travel

பகுப்பு:நேபாளத்தின் உலகப் பாரம்பரியக் களங்கள் 
பகுப்பு:நேபாள அரண்மனைகள் 
பகுப்பு:நேபாளக் கோயில்கள்
பி. எஸ். ஞானம்

**பி. எஸ். ஞானம்** (*P. S. Gnanam*, இறப்பு: மே 1962, அகவை 41) பழம்பெரும் தமிழ்த் திரைப்பட நடிகை ஆவார். குணச்சித்திரப் பாத்திரங்களில் நடித்தவர். இல்லறமே நல்லறம், சபாஷ் மீனா, யார் பையன், வள்ளியின் செல்வன், பாசமலர் உட்பட ஐம்பதிற்கும் அதிகமான படங்களில் நடித்தவர்.

பொள்ளாச்சி எஸ். ஞானம் என்ற இயற்பெயரைக் கொண்ட பி. எஸ். ஞானம் 1937 ஆம் ஆண்டில் வெளிவந்த மைனர் ராஜாமணி என்ற படத்தில் முதன் முதலில் நடித்தார். முதல் படத்திலேயே சிறப்பாக நடித்துப் பாராட்டுப் பெற்றார். பாசமலர் திரைப்படத்தில் கதாநாயகி சாவித்திரியை கொடுமைப்படுத்தும் வில்லி வேடத்தில் நடித்தார்.

## நடித்த திரைப்படங்கள்
*மைனர் ராஜாமணி (1937)
*தாயுமானவர் (1938)
*பிரகலாதா (1939)
*மாணிக்கவாசகர் (1939)
*சந்தனத்தேவன் (1939)
*நவீன விக்ரமாதித்தன் (1940)
*காளமேகம் (1940)
*சதி முரளி (1940)
*தயாளன் (1941)
*கிருஷ்ணகுமார் (1941)
*கிருஷ்ணபிடாரன் (1942)
*பிருத்விராஜன் (1942)
*திவான்பகதூர் (1943)
*ஸ்ரீ ஆண்டாள் (1948)
*மாரியம்மன் (1948)
*பிழைக்கும் வழி (1948)
*கல்யாணி (1952)
*பொன்னி (1953)
*மலைக்கள்ளன் (1954)
*மாங்கல்யம் (1954)
*கதாநாயகி (1955) 
*நீதிபதி (1955)
*கோமதியின் காதலன் (1955)
*வள்ளியின் செல்வன் (1955)
*முல்லைவனம் (1955)
*கோமதியின் காதலன் (1955)
*பெண்ணின் பெருமை (1956)
*ரங்கூன் ராதா (1956)
*யார் பையன் (1957)
*இல்லறமே நல்லறம் (1958)
*சபாஷ் மீனா (1958)
*மரகதம் (1959)
*தலை கொடுத்தான் தம்பி (1959)
*கவலை இல்லாத மனிதன் (1960)
*சங்கிலித்தேவன் (1960)
*கானல் நீர் (1961)
*பாசமலர் (1961)
*கொஞ்சும் சலங்கை (1962)
*எதையும் தாங்கும் இதயம் (1962)

## மறைவு
பி. எஸ். ஞானம் வாகனம் ஒன்றில் செல்லும் போது திருத்தங்கல் என்னும் ஊரில் விபத்துக்குள்ளானதில் தலை நசுங்கி மரணமானார். இறக்கும் போது அவருக்கு வயது 41.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1962 இறப்புகள்
பகுப்பு:போக்குவரத்து விபத்து இறப்புகள்
தமிழியலாக்கம்

**தமிழியலாக்கம்** (*Tamilization*) என்பது இந்தியாவின் தென்பகுதியும் இலங்கையின் வடகிழக்குப் பகுதிகளையும் புர்வீகமாகக் கொண்ட தமிழர் தங்கள் கலாச்சாரத்தை விரிபுபடுத்துதலைக் குறிக்கும்.

சங்க காலம் தரும் மூலங்களின் அடிப்படையில், தமிழரின் பாரம்பரிய தாயகப்பகுதிகளாக தற்போதுள்ள மாநிலங்களான தமிழ்நாடு, கேரளம், புதுச்சேரி, இலட்சத்தீவுகள், தென் கருநாடகம், ஆந்திரப் பிரதேசம் ஆகிய பகுதிகள் இருந்துள்ளன. அத்துடன் இலங்கை (இலங்கைத் தமிழர்), மாலைத்தீவுகள் (Giravarus) ஆகிய இடங்களிலும் பண்டைய தமிழர் குடியேற்றங்கள் காணப்பட்டன. ஆயினும், பொ.ஊ. 2 ஆம் நூற்றாண்டு முதல் பொ.ஊ. 14 ஆம் நூற்றாண்டு வரையிலான காலப்பகுதிகளில் தமிழர் வர்த்தக குடியிருப்புக்கள் தென்மேற்கு ஆசியாவின் பல இடங்களிலும், தென்கிழக்காசியா, எகிப்து ஆகிய பகுதிகளிலும் இந்திய உபகண்டத்திற்கு வெளியே உருவாக்கப்பட்டன.

பிரித்தானிய ஆட்சிக்காலத்தில் சென்னை மாகாணம் பகுதியில் இருந்து அதிக எண்ணிக்கையான தமிழர் மலேசியா, சிங்கப்பூர், மொரிசியசு, சீசெல்சு, தென்னாப்பிரிக்கா, மத்திய இலங்கை, ரியூனியன், டிரினிடாட் மற்றும் டொபாகோ, பிஜி, கயானா ஆகிய இடங்களுக்கு வேலை செய்வதற்காக கொண்டு செல்லப்பட்டனர். அதிகளவான வாணிப வகுப்புத் தமிழர் மியான்மர், இலங்கை, தென்கிழக்காசியா, பாரசீக வளைகுடா நாடுகளில் காணப்படுகின்றன.

## இவற்றையும் பார்க்க
* தமிழை ஆட்சிமொழியாகக் கொண்ட நாடுகளின் பட்டியல்

## உசாத்துணை

## வெளி இணைப்புகள்

* TamilNet.com

பகுப்பு:உலக நாடுகளில் தமிழர்
பகுப்பு:இலங்கை வரலாறு
புலிக்களி

**புலிக்கலை** என்பது கேரளாவில் நிகழ்த்தப்படுகின்ற நாட்டுப்புறக் கலையாகும். இந்த நடனத்தினை ஓணம் விழாக்காலத்தில் திருச்சூர் பகுதியில் நடத்துகிறார்கள்.  

புலிக்கலை வல்லுநர்கள் ஓணம் விழாவின் நான்காம் நாளில் திருச்சூரில் கூடி இந்த நிகழ்வினை நடத்துகிறார்கள். உலகமெங்கும் உள்ள ஆர்வலர்கள் இந்த விழாவில் கலந்து கொள்கிறார்கள். உடல் முழுவதும் புலியைப் போலவோ, சிறுத்தையைப் போலவோ வரைந்து, முன்வயிற்றில் புலி அல்லது சிறுத்தையின் முகத்தினை வரைந்து கொண்டு இந்தக் கலைக்கே உரிய வகையில் நடனம் ஆடுகின்றனர். 

## சிவாலயங்களில் புலிக்கலை
சிவாலயங்களின் கருவறை சுற்றுச்சுவரில் காணப்படும் பூதவரிகளில் சில பூதங்கள் புலிக்கலையில் உள்ளவாறு புலி, சிங்கம், கழுகு போன்ற முகங்களை வயிற்றில் கொண்டிருக்கின்றன. இவ்வாறு பூதங்களின் வயிற்றில் காணப்படும் முகங்களுக்கு உதரேமுகம் என்று பெயர்.

## ஆதாரங்கள்

## வெளி இணைப்புகள்

பகுப்பு:இந்து சமய விழாக்கள்
பகுப்பு:கேரளப் பண்பாடு
பகுப்பு:கேரள இந்து திருவிழாக்கள்
அமிர்தபலா

**அமிர்தபலா** (*Decalepis arayalpathra*)  என்பது பூக்கும் தாவர வகையில் அபோசினசி (Apocynaceae) என்ற குடும்பத் தாவரம் ஆகும். இத் தாவரம் ஆண்டுக்கு ஒரு தடவை பூக்கும் குணம் கொண்டு காணப்படுகிறது. இத்தாவரம் உயிரியல் வகைப்பாட்டின் படி ஆயுர்வேத மூலிகையாக பயன்படுகிறது.

## மேற்கோள்கள்

பகுப்பு:மூலிகைகள்
மடையன் சாம்பிராணி

**மடையன் சாம்பிராணி** (*Kingiodendron pinnatum*) என்பது பபேசியே குடும்பத்தில் இருபுற வெடிக்கனி வகையைச் சார்ந்த தாவரம் ஆகும். இத்தாவரத்தின் இனப்பெருக்கம் மிக மெதுவாகவே நடக்கிறது. ஏனென்றால் இவற்றின் வாழ்விடம் வேகமாக அழிக்கப்படுகிறது. இதன் காரணமாக இத்தாவரம் அழியும் நிலைக்கு தள்ளப்பட்டுள்ளது.

## மேற்கோள்கள்

* CAMP Workshops on Medicinal Plants, India 1998.  Kingiodendron pinnatum .   2006 IUCN Red List of Threatened Species.  Downloaded on 19 July 2007.
* http://mysoreuniversity.academia.edu/komalkumarj/Papers/1405511/Biochemical_activity_of_endangered_medicinal_plant_Kingiodendron_pinnatum

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
எஸ். ஜே. ராம் பிரசன்

**எஸ். ஜே. ராம் பிரசன்** இலங்கையைப் பிறப்பிடமாகக் கொண்ட ஒரு தமிழ் வானொலி, தொலைக்காட்சி, மேடை அறிவிப்பாளரும், ஒலிப்பதிவாளரும் ஆவார். இலங்கையில் வானொலி, தொலைக்காட்சிச் சேவைகளில் பல ஆண்டுகள் பணியாற்றிய இவர் தற்போது கனடாவில் பணியாற்றி வருகிறார். கனடாவில் இருந்து வெளியாகிய உலகின்  முதல் தமிழ் ஒலிப் புத்தகத்துக்கு குரல் கொடுத்தவரும் இவரே. கனடாவின் "தேசியம்" என்னும் தமிழ்ப் பத்திரிகையின் உதவியாசிரியராகவும் பணியாற்றிய ராம் பிரசன், கனடாவில் தொடங்கப்பட்டுள்ள கலப்பு எண்ணிமத் (Hybrid digital) தொழில்நுட்பத்தின் அடிப்படையில் இயங்கும் உலகின் முதல் தமிழ் வானொலி நிகழ்ச்சிப் பொறுப்பதிகாரியாகவும் உள்ளார்.

## வாழ்க்கைக் குறிப்பு
### இளமைக்காலம்
ராம் பிரசன் 1979 October 30 இலங்கை, யாழ்ப்பாணத்தில் உள்ள கொக்குவிலில் பிறந்தார். தந்தையார் ஜெயராம், தாயார் ஜெகதாம்பாள். கொக்குவில் இந்துக் கல்லூரியில் கல்வி பயின்ற ராம் பிரசன், அக்காலத்திலே பாட்டு, வயிலின், நாடகம் ஆகிய துறைகளில் ஆர்வம் காட்டினார். நண்பர்களோடு இணைந்து கொழும்பு இந்துக் கல்லூரியில், அறிவிப்பாளர் மன்றம் ஒன்றைத் தொடங்கினார். இதனூடாக பயிற்சிப் பட்டறைகளை ஒழுங்கு செய்து கல்லூரி மட்டத்திலிருந்து பல அறிவிப்பாளர்கள் உருவாக உதவினார். கொழும்பு பல்கலைக்கழகத்தில் சேர்ந்து வானொலி ,தொலைக்காட்சி இதழியல் துறையில் பட்டம் பெற்றார். பள்ளிக் காலத்திலேயே இலங்கை ஒலிபரப்புக் கூட்டுத்தாபனத்தில் பல சிறுவர் நிகழ்ச்சிகளில் கலந்துகொண்டதுடன், வயிலின் இசை நிகழ்ச்சிகளிலும் கலந்துகொண்டுள்ளார்.

### தொழில்
இலங்கை ஒலிபரப்புக் கூட்டுத்தாபனத்தில் நிலையக் கலைஞராக இவர் தெரிவு செய்யப்பட்டிருந்தாலும், தனியார் வானொலிச் சேவையான சக்தி வானொலி 1998 தொடங்கியபோது அதன் முதல் அறிவிப்பாளர் குழுவில் பணியாற்றும் வாய்ப்பை ஏற்றுக்கொண்டு அதில் இணைந்தார். அங்கே செய்தி வாசிப்பு, நேர்முக வர்ணணை, நேர்காணல், நிகழ்ச்சித் தயாரிப்பு, வானொலி நாடக நடிப்பு என ஒலிபரப்பின் பல்வேறு துறைகளிலும் தனது திறமையை வளர்த்துக்கொண்டார். பல துறைகளில் முன்னணியில் இருப்போர் பலரை இவர் நேர்காணல் செய்துள்ளார். இவர்களில், சிவாஜி கணேசன், கமல்காசன், பாடகர்கள் கே. ஜே. யேசுதாஸ், டி. எம். சௌந்தரராஜன், பி. சுசீலா, ஹரிஹரன், வாணி ஜெயராம்,எழுத்தாளர்கள் ஜி.ராமகிருஷ்ணன், ஜெயமோகன், எஸ்.போ  விளையாட்டு வீரர் முத்தையா முரளிதரன் போன்றோர் அடங்குவர். வானொலி நிகழ்ச்சித் தயாரிப்பாளராக, திரவியம் பிளஸ் பேமிலி, சினி மினி மசாலா, கே. எஸ். பாலச்சந்திரனின் மனமே மனமே ஆகிய வானொலி நாடகங்களையும் இவர் தயாரித்து வழங்கியுள்ளார். கடல் கடந்த நாடுகளில் இயங்கிவரும் தமிழ் வானொலிச் சேவைகளை ஒருங்கிணைத்து நிகழ்ச்சிகளை நடத்துவதில் முன்னோடிகளுள் ஒருவராகவும் இவர் விளங்கினார்.
 
இலங்கையில் உள்ள ரூபவாகினிக் கூட்டுத்தாபனம், சக்தி டி. வி ஆகிய தொலைக்காட்சிச் சேவைகளிலும், கனடாவில் உள்ள 24 மணிநேரத் தொலைக்காட்சிச் சேவையான டிவிஐ இலும் பல நேர்காணல்களையும், பிற நிகழ்ச்சிகளையும் வழங்கியுள்ளதுடன், தொலைக்காட்சிச் செய்தி வாசிப்பாளராகவும் உள்ளார்.

தற்போது ஒலிபரப்புத் துறையோடு தொடர்புடைய பல சேவைகளை வழங்கும் தனியார் நிறுவனமொன்றையும் தொடங்கி நடத்தி வருகிறார்.

## வெளியிணைப்புகள்
* பாடகர் யேசுதாசுடன் நேர்காணல்
* பாடகர்கள் டி. எம். சௌந்தரராஜன், பி. சுசீலா, ஜமுனாராணி ஆகியோருடன் நேர்காணல்
* ஒலிப்புத்தக வெளியீடு
* இசையமைப்பாளர் ஹரீஷ் ஜெயராஜ் நேர்காணல் https://www.youtube.com/watch?v=3HiSH_c2vz0

பகுப்பு:யாழ்ப்பாண மாவட்ட மக்கள்
நேவார் மக்கள்

**நேவார் மக்கள்** அல்லது **நேவா மக்கள்** (Newar** or **Newah) )   நேபாள நாட்டின் காட்மாண்டு சமவெளியில் வரலாற்றுக் காலம் முதல் வாழும் மக்கள் ஆவார். 
இந்தோ ஆரிய மக்களான நேவாரிகள் மற்றும் திபெத்தோ-பர்மிய மக்கள், தங்களுக்கென தனி மொழி மற்றும் பண்பாட்டுக் கூறுகள் கொண்டிருந்தனர். நேவாரி மொழி மற்றும் திபெத்தோ-பர்மிய மொழிகள் பேசிய நேவாரி மக்கள் இந்து சமயம் மற்றும் பௌத்த சமயங்களை கடைப்பிடித்தனர். 
பண்டைய பரத கண்டத்தின் இந்து சமயத்தவர்கள் போன்று, நேவார் இந்து சமய மக்களும், வர்ணாசிரம வாழ்க்கை முறையை கடைப்பிடிக்கின்றனர். நேவார் மக்கள், தங்கள் முன்னோர்களின் பழக்க வழக்கங்கள், பண்பாடு மற்றும் நாகரீகத்தைத்  தொடர்ந்து கடைபிடித்து வாழ்கின்றனர்.

வேத கால லிச்சாவி மற்றும் மல்ல நாட்டுப் பகுதிகளிலிருந்து நேபாளத்தின் காட்மாண்டு சமவெளிகளில்  குடிபெயர்ந்த நேவாரி மக்கள் ஆரியர்களின் மொழியையும், பண்பாட்டையும் கொண்டிருந்தனர்.
 நேவாரிகள் ஆட்சி செய்த நேவார் மண்டலம்,  1768இல் கோர்க்கா நாட்டவரால் வெல்லப்பட்டது.

## தோற்றம்
 
 

நேபாளம், நேவார், நேவால் மற்றும் நேபார் எனும் சொற்கள்  உச்சரிப்பில் வேறுபட்டாலும், ஒரே பொருளைக் குறிக்கும். நேபாள மொழி சமசுகிருத மொழியை அடிப்படையாகக் கொண்டது. ஆனால் நேவாரி மொழி பிராகிருத மொழியை அடிப்படையாகக் கொண்டதாகும்.

நேவார் எனும் சொல்லிற்கு நேபாள நாட்டின் மண்ணின் மைந்தர்கள் எனப்பொருள் என்பதை 1654-இல் காத்மாண்டில் கிடைத்த கல்வெட்டுக் குறிப்பினால் அறியப்படுகிறது.
1721-இல் நேபாளத்தில் பயணம் செய்த இத்தாலிய இயேசு சபையைச் சேர்ந்த கிறித்துவ மதப்பிரசாரகர் *இப்போலித்தோ தேசிதேரி*  என்பவர், நேவாரிகளை நேபாள நாட்டின் பழங்குடி மக்கள் எனக் குறிப்பிட்டுள்ளார். 

## சமயம்

 
2001ஆம் மக்கள் தொகை கணக்கெடுப்பின் படி, நேவாரி மக்களில் 84.13 விழுக்காட்டினர் இந்துக்களாகவும், 15.31 விழுக்காட்டினர் பௌத்த சமயத்தவர்களாகவும் இருந்தனர். மிகக் குறைந்த அளவு நேவாரி மக்கள் கிறித்தவ, இசுலாமிய சமயங்களைப் பயில்கின்றனர்.
பதான் நகரத்தில் அசோகர், நான்கு தூபிகள் நிறுவியுள்ளார்.
மகர், ராய், லிம்பு, குரூங் மக்களைப் போன்று நேவாரிகள் நேபாள மண்ணின் மைந்தர்கள் ஆவார்.

## மொழி

நேவாரி மக்கள் தாய் மொழியான நேவாரி மொழியுடன் நேபால் பாசாவும் அறிந்துள்ளனர்.

## இதனையும் காண்க
* கூர்க்கா

## மேற்கோள்கள்

## மேலும் படிக்க
* Bista, Dor Bahadur (2004). *People of Nepal.* Kathmandu: Ratna Pustak Bhandar.
* Encyclopædia Britannica (2011). *[http://www.britannica.com/EBchecked/topic/412809/Newar Newar]*.
* Kayastha, Chhatra Bahadur (2003). *Nepal Sanskriti: Samanyajnan*. Nepal Sanskriti. .
Toffin, Gérard, "Newar Society", Kathmandu, Socia Science Baha/Himal Books, 2009.
* 
* Scofield, John. *Kathmandu's Remarkable Newars*, in *National Geographic (magazine)*, February 1979.
* Gautama V. Vajracharya *[http://www.asianart.com/articles/circle/index.html Elements of Newar Buddhist Art:Circle of Bliss]* – a review article.

## வெளி இணைப்புகள்
*A Window to Newar Culture (ज्वजलपा डट कम)
*Nepal Ethnographic Museum
*Art of Newar Buddhism 
*Rastriya Janajati Bikas Samiti
*An authentic source of information on Madhyapur Thimi, a rich Newar town
*Importance Of Wine In Newar Culture 
*Journal of Newar Studies
*Newa Bigyan Journal of Newar Studies 
*Newah Organization of America
*Newah Site Pasa Puchah Guthi, United Kingdom
*Amar Chitrakar 
*Chitrakars
*Newars, new and old French scholar Gérard Toffin's work on Newars
*Newar Society: City, Village and Periphery. By Gérard Toffin's book review

*
காட்டாமணக்கு

**காட்டாமணக்கு** அல்லது **முள்கத்திரி** (*Jatropha gossypiifolia*) இது ஒரு பூக்கும் தாவர வகையைச் சார்ந்த
கள்ளி போன்ற தோற்றம் கொண்ட ஆமணக்குக் குடும்ப தாவரம் ஆகும். இதன் பூர்வீகம் வட அமெரிக்கப் பகுதியில் அமைந்துள்ள மெக்சிக்கோ பகுதியாகும். இத்தாவர விதையிலிருந்து எண்ணெய் எடுக்கப்படுகிறது. இந்த எண்ணெயை சில நாடுகளில் பயோடீசலுக்குப் பயன்படுத்தப்படுகிறது.

## மேற்கோள்கள்

## வெளி இணைப்புகள்

பகுப்பு:மருத்துவ எண்ணெய்கள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
கச்சோளம்

**கச்சோளம்** (*Kaempferia galanga*) இது பூக்கும் தாவர வகையைச் சார்ந்த ஒருவித்திலை தாவரம் ஆகும். இது ஒரு இஞ்சி குடும்பத்தில் ஒரு வகையாகும்.  இத்தாவரம்இந்தோனேசியா, தெற்கு சீனா, தைவான், கம்போடியா மேலும் இந்தியாவில் பல பகுதிகளிலும் பரவியுள்ளது.

## மேற்கோள்கள்

## வெளி இணைப்புகள்
* 
* Use in Andalusian Cooking 
* Account at Gernot Katzer's Spice Pages
* GRIN Taxonomy for Plants 

பகுப்பு:இஞ்சிக் குடும்பம்
திருமலை தெய்வம்

***திருமலை தெய்வம்*** 1973 ஆம் ஆண்டு வெளியான ஒரு இந்திய தமிழ் பக்தித் திரைப்படமாகும்
ஏ. பி. நாகராஜன் இயக்கத்தில் உருவான இத்திரைப்படத்தில் ஜெமினி கணேசன், கே. பி. சுந்தராம்பாள், டி. ஆர். மகாலிங்கம் ஆகியோர் முக்கிய பாத்திரங்களில் நடித்திருந்தனர்.

## நடிகர்கள்
* ஜெமினி கணேசன் - *ஆகாச ராஜன்*
* கே. பி. சுந்தராம்பாள் - *நாராயணி (பெண் துறவி)*
* ஆர். முத்துராமன் - *அரசன் தொண்டைமான்*
* ஏ. வி. எம். ராஜன் - *நாரதர்*
* சிவகுமார் - *விஷ்ணு / ஸ்ரீநிவாச பெருமாள்*
* லட்சுமி - *பத்மாவதி தாயார்*
* ஸ்ரீவித்யா - *லட்சுமி தேவி*
* எஸ். வரலட்சுமி - *மகுட மாலினி (பெண் துறவி)
* எஸ். வி. ராமதாஸ் - *பிருகு முனிவர்*
* [[டி. ஆர். மகாலிங்கம் (நடிகர்)|டி. ஆர். மகாலிங்கம்]] - *அமுதாவின் கணவன்*
* [[சி. ஆர். விஜயகுமாரி]] - *அமுதா*
* [[மனோரமா (நடிகை)|மனோரமா]] - *ராமாயி*
* சுகுமாரி - *ஆகாச ராஜனின் மனைவி*
* புஷ்பலதா - *அரசி ஆனந்தவல்லி (அரசன் தொண்டைமானின் மனைவி)*
* [[சுருளி ராஜன்]] - *ரங்கன் (பானை செய்பவன்)*
* [[சச்சு]] - *பங்கஜவல்லி*
* மாஸ்டர் சேகர் - வேங்கடேசன்
* வி. கோபாலகிருஷ்ணன்
* [[என்னத்தெ கன்னையா]] - *அனுமந்து*
* புஷ்பமாலா - *ஒரு பெண் துறவி*
* அச்சோ சித்ரா - *வெள்ளாச்சி*
* எஸ். என். பார்வதி - *தனகோடி*

== தயாரிப்புக் குழு ==
* கலை = *கங்கா*
* ஒளிப்படம் = *எம். ஆர். பிரதர்ஸ்*
* வடிவமைப்பு = *ஸ்நேகி சோமு*
* விளம்பரம் = *எலிகண்ட்*
* பகுப்பாய்வு = *ஜெமினி வண்ணக் கலையகம்*
* ஒலிப்பதிவு (வசனங்கள்) = *டி. சிவானந்தம்*
* ஒலிப்பதிவு (பாடல்கள்) = *டி. எஸ். ரங்கசாமி, பி. வி. கோடீஸ்வர ராவ், எஸ். பி. இராமநாதன், சுவாமிநாதன்*
* நடன ஆசிரியர் = *பி. எஸ். கோபாலகிருஷ்ணன்''
* வெளிப்புற படப்பிடிப்பு = ஸ்ரீ விஜயலட்சுமி போட்டோ சௌண்ட்ஸ்
* கலையகம் = ஜெமினி வண்ணக் கலையகம்

## பாடல்கள்
திரைப்படத்துக்கு இசையமைத்தவர் குன்னக்குடி வைத்தியநாதன். பாடல்களை கண்ணதாசன், கே. டி. சந்தானம், ஆலங்குடி சோமு, நெல்லை அருள்மணி, பூவை செங்குட்டுவன், உளுந்தூர்ப்பேட்டை சண்முகம் ஆகியோர் இயற்றினர். பாடகர்கள்: டி. ஆர். மகாலிங்கம், கே. பி. சுந்தராம்பாள், எஸ். வரலட்சுமி ஆகியோர். பின்னணி பாடியவர்கள் டி. எம். சௌந்தரராஜன், பி. சுசீலா, எல். ஆர். ஈஸ்வரி, பொன்னுசாமி, டி. வசந்தா, சரளா ஆகியோர்.

## மேற்கோள்கள்

## உசாத்துணை
* 

## வெளி இணைப்புகள்
* 

பகுப்பு:1973 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:சச்சு நடித்த திரைப்படங்கள்
கெழு அணி

நேரியல் இயற்கணிதத்தில் **கெழு அணி** அல்லது **குணக அணி** (*coefficient matrix*) என்பது ஒரு நேரியல் சமன்பாட்டுத் தொகுப்பின் சமன்பாடுகளின் மாறிகளின் கெழுக்களாலான அணியைக் குறிக்கும். நேரியல் சமன்பாடுகளின் தொகுப்பின் தீர்வு காண்பதற்கு இவ்வணி பயன்படுகிறது.

*m* நேரியல் சமன்பாடு and *n* தெரியாக்கணியங்களில் அமைந்த *m* நேரியல் சமன்பாடுகளைக் கொண்ட தொகுதி:
: a_{11}x_1 + a_{12}x_2 + \cdots + a_{1n}x_n = b_1 \,
: a_{21}x_1 + a_{22}x_2 + \cdots + a_{2n}x_n = b_2 \,
: \vdots \,
: a_{m1}x_1 + a_{m2}x_2 + \cdots + a_{mn}x_n = b_m \,

இத்தொகுதியில் x_1,\ x_2,...,x_n என்பவை மாறிகள்; a_{11},\ a_{12},...,\ a_{mn} என்பவை கெழுக்கள். இச்சமன்பாட்டுத் தொகுதியின் கெழு அணி *m x n* வரிசை அணியாகவும் (*i*,*j*)- ஆவது உறுப்பு a_{ij} ஆகவும் இருக்கும்.

இச்சமன்பாட்டுத் தொகுதியின் கெழு அணி:
: 
\begin{bmatrix}
a_{11} & a_{12} & \cdots & a_{1n} \\
a_{21} & a_{22} &\cdots & a_{2n} \\
\vdots & \vdots & \ddots & \vdots \\
a_{m1} & a_{m2} & \cdots & a_{mn} \end{bmatrix}


## மேற்கோள்கள்

பகுப்பு:நேரியல் இயற்கணிதம்
ஹரிஜன்

**ஹரிஜன்** (Harijan)  (இந்தி: हरिजन ) இந்தியத் துணைக்கண்டத்தில் தாழ்த்தப்பட்ட மக்களை பகவான் ஹரியின் குழந்தைகள் என்று மகாத்மா காந்தி அழைத்தார். ஆனால் ஹரிஜன் என்ற சொல் தங்களை அவமதிப்பதாக சில தலித் இயக்கத்தினர் கருதினர். இதனால் இந்திய அரசு மற்றும் மாநில அரசுகளும் தலித்துகளை, ஹரிஜனங்கள் எனக் குறிப்பதை நிறுத்திக் கொண்டது.

## ஹரிஜன் செய்தித்தாள்

பிரித்தானிய ராஜ் காலத்தில் மகாத்மா காந்தி எரவாடா சிறையில் இருந்த போது 11 பிப்ரவரி 1932 முதல் ஹரிஜன் எனும் பெயர் தாங்கிய வாராந்திர செய்தித்தாளை குஜராத்தியிலும் ஆங்கில மொழியிலும் வெளியிட்டார். மேலும் ஹரிஜன சேவகன் எனும் வாராந்திர செய்தித்தாளை இந்தி மொழியிலும் வெளியிட்டார். ஹரிஜன் பத்திரிக்கை, தாழ்த்தப்பட்டோர்களின் சமூக, பொருளாதார, கல்வி பிரச்சனைகளை மையப்படுத்தி செய்திகள் வெளியிட்டது.

## மேற்கோள்கள்

## வெளி இணைப்புகள்
* ''Harijan'' at the Gandhi Heritage Portal

பகுப்பு:இந்திய ஆங்கிலப் பத்திரிகைகள்
பகுப்பு:காந்தியம்
பகுப்பு:இந்திய நாளிதழ்கள்
புள்ளி அந்துப்பூச்சி

**புள்ளி அந்துப்பூச்சி** (*Dot moth*) இது விட்டில் பூச்சி இனத்தைச் சார்ந்த நோக்டோடி (Noctuidae) என்ற குடும்பப் பூச்சியாகும். இப்பூச்சியானது எசுப்பானியா, எசுப்பானியம், மற்றும் கொரியா பகுதிகளில் அதிகமாகக் காணப்படுகிறது. மேலும் இவை தூரக்கிழக்கு உருசியா, சைபீரியா, நடு ஆசியா, இசுக்கொட்லாந்து, கம்சாத்கா தீபகற்பம் போன்ற நாடுகளிலும் பரவியுள்ளது. இதேபோல் மாசிடோனியா, பல்காரியா, அனத்தோலியா, தெற்கு காக்கேசியா, ஆல்ப்ஸ், வடக்கு ஈரான் போன்ற இடங்களிலும் காணப்படுகிறது.

## விளக்கம்
இவற்றின் இறக்கை அடர் பழுப்பு கலந்த கருப்பு நிறத்தில் பெரிய வெள்ளை புள்ளி கொண்டு காணப்படுகிறது. இவை பறக்கும்போது சிறிய அளவான ஓசை எழுப்புவதின் மூலம் இது தனித்துவமான பூச்சியாக கருதப்படுகிறது. இதன் இறக்கை நீட்டம் 38 முதல் 50 மி.மீற்றர்கள் வரை இருக்கின்றன. பகலில் வண்ணத்துப்பூச்சிகள் மகரந்தச் சேர்க்கைக்கு உதவுவதுபோல் இவை இரவில் பயிர்களுக்கு மகரந்த சேர்க்கை நடக்க உதவுகின்றன.

## வாழ்விடம்
இவை வனப்பகுதி, புல்வெளிகள், தோட்டங்கள் போன்றவற்றில் வாழுகின்றன.

## குறிப்பு
#  The flight season refers to the British Isles. This may vary in other parts of the range.

## மேலும் பார்க்க
*Lepiforum
*''Melanchra persicariae'', Funet taxonomy
*Fauna Europaea

## மேற்கோள்கள்

பகுப்பு:பூச்சிகள்
சுவாமி பூமானந்த தீர்த்தர்

**சுவாமி பூமானந்த தீர்த்தர்** (Swami Bhoomananda Tirtha)  (தேவநாகரி: स्वामी भूमानन्द तीर्थ; மலையாளம்: സ്വാമി ഭൂമാനന്ദ തീര്ത്ഥ), இந்தியாவின் கேரள மாநிலத்தைச் சேர்ந்த சந்நியாசியும், சமூக சீர்திருத்தவாதியும் ஆவார். இவர் மலையாளம், இந்தி, ஆங்கிலம் மற்றும் தமிழ் மொழிகளில் ஆற்றிய வேதாந்தம், உபநிடதங்கள், பகவத் கீதை மற்றும் பாகவதம் தொடர்பான சொற்பொழிவுகளால் புகழ் பெற்றவர். மேலும் கேரளாவில், இந்து இந்து சமய மரபிற்கும், சட்டத்திற்குப் புறம்பான சடங்குகளை, இந்து சமயக் கோயில்களில்  நடைபெறுவதை  இயக்கங்கள் அமைத்து தடுத்தவர். வேதாந்தம், பாகவதம், மனித ஆற்றல் வளர்ச்சி தொடர்பாக பல நூல்களை ஆங்கிலம், மலையாளம் மற்றும் இந்தி மொழிகளில் வெளியிட்டுள்ளார்.
திருச்சூர் அருகே *வெங்கினிசேரி* எனும் கிராமத்தில் *நாராயண ஆஸ்ரம தபோவனம்*  நடத்தி வருகிறார். இவ்வாசிரமத்தில் மாணவர்களுக்கு வேதாந்த  வகுப்புகள் நடத்தப்படுகிறது.

## இதனையும் காண்க
* சுவாமி தயானந்த சரசுவதி
* சுவாமி பரமார்த்தனந்தர்
* சுவாமி குருபரானந்தர்

## மேற்கோள்கள்

## வெளி இணைப்புகள்

* சுவாமி பூமானந்த தீர்த்தரின் இணையதளம் 
* சுவாமி பூமானந்தரின் காணொளி 
*http://www.brahmavidya.org
*http://www.cirdna.org
*http://www.valuefoundation.in
*http://www.sirdmsia.org

பகுப்பு:1933 பிறப்புகள்
பகுப்பு:இந்து சமயப் பெரியார்கள்
பகுப்பு:அத்வைத வேதாந்த ஆசிரியர்கள்
பகுப்பு:வாழும் மக்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
நேஷனல் செல்லையா

**நேஷனல் செல்லையா** (சூலை 31, 1936 - நவம்பர் 25, 2016) ஒரு பிரபல ஒளிப்படக் கலைஞர் ஆவார். தென்னிந்திய திரைப்பட புகைப்பட கலைஞர்கள் சங்கத்தின் தலைவராக இருந்தவர்.

## வாழ்க்கைக் குறிப்பு
இவர்  சிவகங்கை மாவட்டம், காரைக்குடியில் பிறந்தவர். அவருக்கு இரண்டு மகனும், ஒரு மகளும் உள்ளனர். மூத்த மகன் மாயழகன் எனும் மாயா பிரபல ஒளிப்பதிவாளர் ஆவார், இளைய மகன் அன்பழகன் தந்தையாரைப் பின் தொடர்ந்து புகைப்பட கலைஞராக பணியாற்றி வருகிறார்.

## ஒளிப்படப் பணிகள்
துவக்கத்தில் அவர் பி.கே.நாகராஜன் எனும் ஒளிப்படக் கலைஞரிடம் உதவியாளராக இணைந்து “சோரி சோரி” எனும் இந்திப் படத்தில் நடிகர் ராஜ்கபூரை முதன் முதலில் படம் எடுக்கத் தொடங்கி ரஜினிகாந்த்தின் பாட்ஷா வரை 400 படங்களுக்கு மேல் புகைப்பட கலைஞராக பணியாற்றியுள்ளார். பெரியார், காமராஜர், அண்ணாதுரை, கருணாநிதி, எம்.ஜி.ஆர், ஜெயலலிதா என அனைத்து தலைவர்களையும் புகைப்படம் எடுத்தவர் மற்றும்  சிவாஜி கணேசன், ரஜினிகாந்த், கமல் போன்ற நடிகர்களுடன் பணியாற்றியுள்ளார். ரஜினிகாந்த் நடித்த பாட்ஷா படத்தில் நீ நடந்தால் நடையழகு எனும் பாடலில் போக்குவரத்து காவலர் வேடத்தில் ரஜினிகாந்த்துடன் நடித்துள்ளார்.

## கலைமாமணி விருது
இவரின் பணிகளை அங்கீகரிக்கும் விதமாக தமிழக அரசின் கலைமாமணி விருது 2007 ஆம் ஆண்டு இவருக்கு விருது வழங்கப்பட்டது.

## மேற்கோள்கள்

பகுப்பு:1936 பிறப்புகள்
பகுப்பு:2016 இறப்புகள்
பகுப்பு:புகைப்படக் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:சிவகங்கை மாவட்ட மக்கள்
நீர்க் கரடி

**மெதுநடையன்** (*Tardigrade*) அல்லது **பாசி பன்றிக்குட்டி** என்பது ஒரு நுண் விலங்குகள் இனத்தைச் சார்ந்த நீரில் வாழும் விலங்கு ஆகும். இதை வெறுங்கண்ணால் பார்க்க இயலாது நுண்நோக்கி உதவியுடன்தான் இதைப் பார்க்க முடியும். இவை அரை மில்லி மீட்டர் அளவுவரை இருக்கும், விதி விலக்காகச் சில நீர்க்கரடிகள் ஒன்றரை மில்லி மீட்டர் வரை வளரும்.  இவ்வினத்தை ஜெர்மனி விலங்கியல் நிபுணர் ஜோஹன் ஆகஸ்ட் எப்பிராயீம் சீயோசி என்பவரால் 1773 ஆம் ஆண்டு கண்டுபிடிக்கப்பட்டது. இவை உறைந்து போன குளிரிலும் இனப்பருக்கம் செய்யும் தன்மையைப் பெற்றுள்ளது.

இவற்றுக்கு 8 கால்கள் இருக்கின்றன. ஒவ்வொரு கால்களிலும் நான்கு முதல் எட்டு நகங்கள் வரை இருக்கும். இந்தக் கால்களைக் கொண்டு இது நடந்து வரும் காட்சி கரடி நடப்பது போலவே இருக்கும். இதனால் இவை இப்பெயர் பெற்றன. பாசிகள் மீதும், சிறு சிறு நுண்ணுயிரிகள் மீதும் தன் உடம்பில் இருந்து சுரக்கும் திரவத்தைப் பரப்பி அதனை உணவாக்கிக் கொள்கிறன. உணவும் தண்ணீரும் இல்லாமல் 30 ஆண்டுகள் வரை இவற்றால் உயிர்வாழ முடியும். நீர்ச்சத்து ஒரு சதவீதத்திற்குக் கீழ் குறையும்போதுதான் இவை மரணமடைகின்றன.

இந்த உயிரி 150 டிகிரி செல்சியஸ் வெப்பநிலையிலும் வாழ்கிறது. மேலும் மைனஸ் 200 டிகிரி செல்சியஸ் வெப்ப நிலையிலும் வாழக்கூடியதாக இது உள்ளது. மனிதர்கள் பத்து அலகு அணுக் கதிரிவீச்சலேயே மரணம் அடைவார்கள். ஆனால், இது 5,000 அலகு  கதிரியக்கத்தையும் தாங்கக்கூடியதாக உள்ளது. இவை வெயில், மழை, பனி, புயல், தகிக்கும் எரிமலைகள், பனிபடர்ந்த மலைகள், ஆழ்கடல்கள், காற்றே இல்லா வான்வெளி என எல்லா இடங்களிலும் வாழும் தகவமைப்பை பெற்று, உலகம் முழுவதும் இந்த நீர்க்கரடிகள் காணப்படுகின்றன. இமயமலையில் 6,000 மீட்டர் உயரத்தில் பனி உறைந்த பிரதேசத்திலும், ஆழ்கடலில் 4,000 மீட்டர் ஆழத்தில் இவை வாழ்கின்றன. ஆராய்ச்சிக்காகச் சில நீர்க்கரடிகள் வான் வெளியில் ஆய்வாளர்கள் வைத்து, பத்து நாட்களுக்குப் பிறகு மீண்டும் பூமிக்கு எடுத்து வந்தபோது ஒரு நீர்க்கரடி கூட சாகவில்லை. இதனால் இதற்கு ‘வான் கரடி’ என்ற பெயரும் வந்தது.

## இவற்றையும் பார்க்க
* List of microorganisms tested in outer space
* Living Interplanetary Flight Experiment – study of selected microorganisms in outer space
* *[[Mopsechiniscus franciscae]]* – tardigrade found in Victoria Land Antarctica

## மேற்கோள்கள்

## வெளி இணைப்புகள்

* எதையும் தாங்கும் புழு! 
* Tardigrade water bear NYTimes, 2015
* Tardigrada Newsletter
* Tardigrades – Pictures and Movies
* The Edinburgh Tardigrade project
* Instructions for finding tardigrades
* The incredible water bear!
* Tardigrade Reference Center
* Tardigrades in space
* Tardigrade data and analysis 
* A short film about tardigrade research from NPR's Science Friday
* Tardigrada  at the Tree of Life Web Project
* Swiss Center of Tardigrade Research – Ecology, Physiology and Evolutionary Biology of Tardigrades
* 
* Video (07:54) – First Animal to Survive in Space
* Video (00:38) – Tardigrade Movement in Water
* Tardigrades are so tough, they can survive outer space (March 2015). *[[பிபிசி]]*
* The International Society of Tardigrade Hunters

பகுப்பு:பூச்சிகள்
பகுப்பு:நீர்வாழ் உயிரினங்கள்
பகுப்பு:நுண்ணுயிர்கள்
ஒலிம்பிக் விளையாட்டுகளில் வியட்நாம்

**வியட்நாம்** *(Vietnam)*  1952 இல் வியட்நாமில் நடந்த கோடைக்கால ஒலிம்பிக் போட்டிகளில் முதன்முதலாக வியட்நாமிய அரசு சார்பில் கலந்துகொண்டது. 1954 ஆன் ஆண்டு வியட்நாம் பிரிவினைக்குப் பிறகு, 1956 கோடை ஒலிபிக் முதல் 1972 கோடை ஒலிம்பிக் வரை, தென்வியட்நாம் மட்டுமே, அதாவது வியட்நாமியக் குடியரசு மட்டுமே, ஒவ்வொரு ஒலிம்பிக் விளையாட்டுக்கும் தம் விளையாட்டு வீர்ர்களை அனுப்பி  போட்டியில் பங்கேற்றது.

1976 ஆம் ஆண்டு வியட்நாம் ஒருங்கிணைப்புக்குப் பிறகு,  வியட்நாம் சமவுடைமைக் குடியரசாக 1980 கோடை ஒலிம்பிக்கில் இருந்து ஒவ்வொரு ஒலிம்பிக் விளையாட்டிலும், 1984 ஆம் ஆண்டைத் தவிர, கலந்துகொண்டது. இப்போதைய வியட்நாமிய ஒலிம்பிக் குழு 1976இல் உருவாக்கப்பட்டது. இது பன்னாட்டு ஒலிம்பிக் குழுவால் 1979 இல்  முழுமையாக ஒப்புக்கொள்ளப்பட்டது. வியட்நாம் குளிர்கால ஒலிம்பிக்கில் எப்போதுமே கலந்துகொண்ட்தில்லை.

## பதக்கப் பட்டியல்கள்

### கோடை விளையாட்டுப் பதக்கங்கள்

### விளையாட்டுவாரியான பதக்கங்கள்

## பதக்கம்பெற்றவர் பட்டியல்

## மேலும் காண்க

* மாற்றுதிறன் ஒலிம்பிக் விளையாட்டுகளில் வியட்நாம்

## வெளி இணைப்புகள்

* 
* 
*
ஹரி (விஷ்ணு)

**ஹரி** (Hari)  தேவநாகரி: हरि), இந்து சமயத்தின் மும்மூர்த்திகளில் ஒருவர்.  விஷ்ணு சஹஸ்ரநாம தோத்திரப் பாடலில் விஷ்ணுவின் ஆயிரம் பெயர்களில் 650-வது பெயராக ஹரி உள்ளது. 

சமசுகிருதம் மற்றும் பிராகிருத இலக்கியங்களிலும், இந்து சமயம், பௌத்தம், சமணம், மற்றும் சீக்கிய சமயங்களிலும் ஹரி எனும் பெயர் அதிகமாக பயன்பாட்டில் உள்ளது.

## சொற்பிறப்பு
ஹரி என்பதற்கு பச்சை அல்லது மஞ்சள் நிறத்தை குறிக்க ஆதி இந்தோ ஐரோப்பிய மக்கள் பயன்படுத்திய மூலச் சொல்லிருந்து பிறந்த சமசுகிருத மொழிச் சொல்லாகும்.  

## ஹரியின் வேறு பெயர்கள்
இந்து சமய புனித நூல்களான பாகவத புராணம், மகாபாரதம், பகவத் கீதை மற்றும் புராணங்களிலிருந்து ஹரியின் வேறு பெயர்கள் அறியப்படுகிறது.
* கோவிந்தன்
* கேசவன் 
* வாசுதேவன்
* தாமோதரன் 

* மதுசூதனன்
* அச்சுதன்
* மாதவன் 
* ருஷீகேசன்
* ஜெனார்தனன்
* நாராயணன் 
* பத்மநாபன் 
* ஸ்ரீதரன் 

## இந்து சமயத்திலும், தொன்மத்திலும்
* இதிகாச புராணங்களில் ஹரி வம்சத்தில் ஹரியின் வழித்தோண்றல்கள் குறித்து விளக்கப்பட்டுள்ளது.  
* சிங்கம், குரங்கு, குதிரை  போன்ற பழுப்பு நிற விலங்குகளை ஹரி என குறிக்கப்படுகிறது.
* புராணங்களில் நான்காம் கருப்பு மனுவின் காலத்திய கடவுள் என ஹரி குறிக்கப்பட்டுள்ளார்.
* விஷ்ணு சஹஸ்ரநாமத்திற்கு விளக்க உரை எழுதிய ஆதிசங்கரர், ஹர் என்ற வினைச் சொல்லிற்கு, விஷ்ணுவின் திருவடியை பற்றுதல், அடைதல் என்ற பொருளில் குறிப்பிட்டுள்ளார்.
* வைணவ மரபில் ஹரி என்பதற்கு அனைத்து பாவங்களிலிருந்து விடுதலை அளிப்பவர் என விளக்கப்பட்டுள்ளது.  ஹரி எனும் விஷ்ணு பிறப்பு, இறப்பு எனும் வாழ்க்கைத் துயரத்திலிருந்தும், பிறவிச்சுழற்சியிலிருந்தும் விடுதலை அளிப்பவர் ஆவார்.  
* கௌடிய வைணவ மரபில் ஹரி எனும் பெயர் கிருட்டிணன் மற்றும் விஷ்ணுவைக் குறிக்கும். 
* சீக்கிய சமயத்தில் ஹரி எனப்படும் ஹர் எனும் சொல் மிகவும் புனிதமாகக் கருதப்படுகிறது. சீக்கிய குருமார்களில் ஆறு, ஏழு மற்றும் எட்டாவது  குருமார்களின் பெயர்கள்  ஹரி கோவிந்த், ஹரி ராய், ஹரி கிருஷ்ண சாகிப்  என உள்ளது. சீக்கியர்களின் முதன்மை கோயிலுக்கு,  ஹரிமந்திர் சாகிப் எனப்பெயராகும்.
* சீக்கியர்கள் தங்களின் 11-வது குருவாக போற்றும் குரு கிரந்த் சாகிப் நூலில் ஹரி எனும் சொல் 8500 முறை குறிக்கப்பட்டுள்ளது.

## இதனையும் காண்க
* ஹரிஜன்
* கிருட்டிணன்
* நாராயணன்

## மேற்கோள்கள்

பகுப்பு:திருமாலின் பெயர்கள்
மணிமுத்தாறு அணை

**மணிமுத்தாறு அணை** என்பது தமிழ்நாட்டின், திருநெல்வேலி மாவட்டத்தில் மணி முத்தாற்றின் குறுக்கே கட்டப்பட்ட அணைகளுள் ஒன்று. இந்த ஆறு மேற்குத் தொடர்ச்சி மலையில் களக்காடு பகுதியில் செங்கல்தேரி அருகே பச்சையாற்றின் பிறப்பிடத்திலிருந்து தனியாகப் பிரிந்து மணிமுத்தாறு அருவியாக மணிமுத்தாறு அணைக்கட்டில் வந்து விழுகிறது. இந்த ஆறு கல்லிடைக்குறிச்சி மற்றும் அம்பாசமுத்திரம் அருகே தாமிரபரணி ஆற்றில் கலக்கிறது. மழைக்காலத்தில் பெருவெள்ளமாக இது பாய்கிறது.

இந்த நீர் மழைக்காலத்தில் தாமிர பரணியில் கலந்து வீணாகக் கடலில் கலப்பதைத் தடுக்க அப்போதைய தமிழக முதல்வர் காமராசரால் கொண்டு வரப்பட்ட அணைத் திட்டம் இது, சிங்கம்பட்டி அருகே 1958 ஆம் ஆண்டு அமைக்கப்பட்டது இந்த அணை. இந்த அணையில் 118 அடிவரை நீரைத் தேக்கலாம். அணையில் 5,511 மில்லியன் கனஅடி கொள்ளளவுடையதாகும். அணையின் மொத்த நீளம் 3 கி.மீ.

அணையில் தேக்கப்படும் நீரின் மூலம் திருநெல்வேலி மாவட்டத்தில் தெற்கு வீரவநல்லூர், கரிசல்பட்டி மற்றும் பச்சையாறு பாசனம் பெறாத நாங்குநேரி தாலுகாவின் வடக்குப் பகுதிகள், திசையன்விளை ஆகிய பகுதிகளில் சுமார் 65,000 ஏக்கர் நிலங்கள் பாசன வசதி பெறுகின்றன.மேலும் பெருங்கால் பாசனம் மூலம் சுமார் 2600 ஏக்கர் நிலம் பாசன வசதி பெறுகின்றன. அவை வைராவிகுளம் ஜமீன் சிங்கம்பட்டி அயன் சிங்கம்பட்டி தெற்கு பாப்பான்குளம் பொட்டல் மூலச்சி ஆகும். அணை கட்டும் முன்பு அப்பகுதியில் உள்ள விவசாயிகள் தங்கள் நிலங்களை அரசிற்கு நன்கொடையாகவும் கொடுத்தனர். இந்தபெருங்கால் பாசன கால்வாய் மணிமுத்தாறு அணையின் நீர்பிடிப்பு பகுதியில் உட்பகுதியிலிருந்து  ஆரம்பமாகிறது.ஜூன் 1ஆம் தேதி கார் சாகுபடி செய்ய தண்ணீர் திறக்கப்படும் . தவிர மேற்கண்ட பகுதிகளுக்குக் குடிநீர் ஆதாரமாக இந்த அணை உள்ளது. மணி முத்தாறு அணைக்கட்டு மற்றும் அருவி ஆகியவை சிறந்த சுற்றுலாத் தலமாக விளங்குகின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள அணைகள்
கௌடிய வைணவம்

**கௌடிய வைணவம்** (Gaudiya Vaishnavism),  **சைதன்ய வைணவம்**, **ஹரே கிருஷ்ணா** என்ற பெயர்களில் அழைக்கப்படும் வைணவப் பிரிவை கிழக்கிந்தியாவின், வங்காளம் மற்றும் ஒடிசாவில் நிறுவியர் சைதன்ய மகாபிரபு (பொ.ஊ. 1486–1534) ஆவார். **வைஷ்ணவம்** என்பற்கு விஷ்ணு அல்லது கிருஷ்ணரை வழிபடுபவர்கள் என்று பொருள். கௌடிய வைஷ்ணவத்தின் தத்துவங்கள் பகவத் கீதை மற்றும் பாகவத புராணத்தை அடிப்படையாகக் கொண்டது. 

முழு முதற் கடவுளான கிருஷ்ணர் மீது பக்தி செலுத்துவதே, பிறவிச்சுழற்சியிலிருந்து விடுபடுதற்கான ஒரே வழி என கௌடிய வைணவத்தின் நம்பிக்கை ஆகும்.

## அசிந்திய-பேத-அபேதம்
அசிந்திய-பேத-அபேதம் (Achintya-Bheda-Abheda) எனும் வேதாந்த தத்துவத்தை கௌடிய வைணவம் கொண்டுள்ளது. இத்தத்துவத்தின் படி, பரம்பொருளான கிருஷ்ணர் அல்லது விஷ்ணு, வேறுபட்டவன் என்றோ அல்லது வேறுபடாதவன் என்றோ அறிவது அறிவுக்கு எட்டாதது என்பதே கௌடிய வைணவ மரபின் தத்துவம். 

## ஐந்து தத்துவங்கள்
* பகவான் கிருஷ்ணரே சைதன்ய மகாபிரபுவாக அவதரித்துள்ளார். அவரே தலைமையானவர். (சுயம் பகவான்) 
* சைதன்யபிரபுவின் முதன்மைச் சீடரான நித்தியானந்தர், பலராமரின் அவதாரமானவர்.
* அத்வைத ஆச்சாரியர், ஹரி-ஹரனின்  அவதாரமாவார்.
* சைதன்யரின் மற்றொரு சீடரான கதாதரன், ராதை, லலிதா (கோபியர்) ஆகியோரின் அவதாரமாகவும் மற்றும் கிருஷ்ணரின் உள்முக சக்தி கொண்டவரும் ஆவார்.
* சீனிவாசன் கிருஷ்ணர் மீது தூய பக்தி கொண்ட பக்தர் ஆவார்.

## கௌடிய வைணவ அமைப்புகள்
* கௌடிய மடங்கள்
* அகில உலக கிருஷ்ண பக்திக் கழகம்

## இதனையும் காண்க
* சைதன்யர்
* பக்திவேதாந்த சுவாமி பிரபுபாதா
* பக்திசொரூப தாமோதர சுவாமி 
* பாகவதம்
* வைணவம்
* ஸ்ரீவைஷ்ணவம்

## மேற்கோள்கள்

## வெளி இணைப்புகள்

* An overview of Gaudiya Vaishnavism - (gaudiya.com)
* The International Society For Krishna Consciousness (iskcon.com)
* World Vaishnava Association - An Umbrella Organisation of the Vaishnava faith
* Gaudiya Vedanta Samiti - Mission of Bhaktivedanta Narayana Maharaja
* Sree Chaitanya Gaudiya Math - Mission of Srila Bhakti Ballabh Tirtha Goswami Maharaj

பகுப்பு:இந்து சமய அமைப்புகள்
பகுப்பு:வைணவ சமயம்
சந்தியா ராகம்

**சந்தியா ராகம்** (*Sandhya Raagam*) 1989 ஆம் ஆண்டு வெளியான ஒரு இந்திய தமிழ்த் திரைப்படமாகும். பாலு மகேந்திரா எழுதி, தயாரித்து, இயக்கிய இத்திரைப்படத்தில் சொக்கலிங்க பாகவதர், அர்ச்சனா, ஓவியர் வீர சந்தானம் ஆகியோர் முக்கிய பாத்திரங்களில் நடித்திருந்தனர். 1990 ஆம் ஆண்டு இடம்பெற்ற 37ஆவது தேசிய திரைப்பட விருதுகளில் இத்திரைப்படம் சிறந்த குடும்பப் படமாக தேர்ந்தெடுக்கப்பட்டது.

## திரைக்கதை
80 வயது முதியவரான சொக்கலிங்கம், தன் மனைவியின் மறைவுக்குப் பின், தான் வாழ்ந்த கிராமத்தை விட்டு நீங்கி சென்னையில் தன் அண்ணன் மகனான வாசுவின் வீட்டில் தங்குவதற்கு வருகிறார். வாசு தன் குடும்பத்துடன் ஒரு ஒண்டுக் குடித்தனத்தில் வாழ்கிறான். அவனால் தன் குடும்பத்தின் தேவைகளையே நிறைவேற்ற முடியவில்லை. இந்த நிலையில் சொக்கலிங்கத்தை ஒரு மேலதிக பாரமாக அவன் உணருகிறான். அவனது மனைவி சொக்கலிங்கம் மீது பாசமும் அனுதாபமும் கொண்டிருந்தாலும், குடும்ப நிலை காரணமாக பிரச்சனைகள் ஏற்படுகின்றன. அவர்கள் படும் கஷ்டம் காரணமாகச் சொக்கலிங்கம் ஒரு முதியோர் இல்லத்தில் சேர்ந்து கொள்கிறார். ஆயினும் பாசம் விடவில்லை. குடும்ப பாசம் எப்படி எப்படி வெளியாகிறது என்பதைச் சொல்வதே மீதிக் கதையாகும்.

## நடிகர்கள்
நடிகர் பட்டியல் திரைப்படத் தலைப்பிலிருந்து எடுக்கப்பட்டது.

* கே. ஏ. சொக்கலிங்க பாகவதர் - *சொக்கலிங்கம்*
* அர்ச்சனா - *வாசுவின் மனைவி*
* ஓவியர் வீரசந்தானம் - *வாசு*
* பேபி ராஜலட்சுமி - *வாசுவின் குழந்தை*
* சீதா பாட்டி
* சூரியகாந்தம்மா
* தாதாஜி
* பிரணயமூர்த்தி
* சக்திவேல்
* *ஆட்டோ* ராஜா
* ரவி
* டால்ரிக்ஸ்
* மீனாகுமாரி
* ரேவதி
* நிர்மலா
* குமாரி

## கருப்பொருள்
திரைப்படத்தின் மையக் கரு முதுமையின் அனுபவங்களைச் சுற்றி அமைந்துள்ளது

## தயாரிப்பு விபரம்
திரைப்படம் மிகக் குறைந்த செலவுடன் தயாரிக்கப்பட்டது. தனது முந்தைய திரைப்படங்கள் போல பாலு மகேந்திராவே வசனம், படத்தொகுப்பு, ஒளிப்பதிவு, இயக்கம் என பல துறைகளையும் கையாண்டார். ராமசாமி கலை அம்சத்தையும், வி. எஸ். மூர்த்தி, ஏ. எஸ். லட்சுமிநாராயணன் ஆகியோர் ஒலிப்பதிவையும் மேற்கொண்டார்கள். இத் திரைப்படத்தில் பாடல்கள் இடம் பெறவில்லை. பின்னணி இசையை எல். வைத்தியநாதன் அமைத்தார்.

## வரவேற்பு
*சந்தியா ராகம்* இதுவரை எந்தத் திரையரங்கிலும் வெளியிடப்படவில்லை. தூர்தர்ஷன் தொலைக்காட்சியில் அவ்வப்போது ஒளிபரப்பப்பட்டு வருகிறது. 1990 ஆம் ஆண்டு சிறந்த குடும்பச் சித்திரத்துக்கான தேசிய திரைப்பட விருதை வென்றது. ஒரு வருடம் கழித்து இந்தியாவில் நடைபெற்ற சர்வதேச திரைப்பட விழாவில் இத்திரைப்படம் திரையிடப்பட்டது. 2007 ஆம் ஆண்டு தி இந்து நாளிதழுக்கு அளித்த ஒரு நேர்காணலில், *[[வீடு (திரைப்படம்)|வீடு]]*, *சந்தியா ராகம்* இரண்டு திரைப்படங்களுமே தான் அதிகம் தவறு செய்யாத, குறைந்த விட்டுக்கொடுப்புகளுடன் கூடிய திரைப்படங்கள் என பாலு மகேந்திரா குறிப்பிட்டுள்ளார்.

இந்தத் திரைப்படத்தின் மூலப் பிரதி (நெகடிவ்) இப்போது இல்லை என 2011 ஆம் ஆண்டில் பாலு மகேந்திரா கூறினார்.

## மேற்கோள்கள்

## உசாத்துணை

*

## வெளி இணைப்புகள்
* 
* ''சந்தியா ராகம்'' கதைச்சுருக்கம்.  (படிமம்)
* திரைப்பட தலைப்புடன் காணொளி

பகுப்பு:1989 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
காலிதா சியா

பேகம் **காலிதா சியா** (*Khaleda Zia*, பஒஅ: kʰaled̪a dʒia; 15 ஆகத்து 1945 – 30 திசம்பர் 2025), வங்காளதேச அரசியல்வாதி ஆவார். இவர் 1991 முதல் 1996 வரையிலும் பிறகு 2001 முதல் 2006 வரையிலும் வங்காளதேசத்தின் தலைமை அமைச்சராக இருந்தார். 1991ல் இவர் பதவியேற்ற போது, அந்நாட்டின்  தலைமை அமைச்சரான முதல் பெண்ணாகவும் இசுலாமிய உலகிலேயே மக்களால் தேர்ந்தெடுத்தக்கப்பட்ட அரசு ஒன்றின் தலைமை அமைச்சரான இரண்டாவது பெண்ணாகவும் (1988–1990 இல் பாக்கித்தானின் தலைமை அமைச்சராக விளங்கிய பெனசீர் பூட்டோவுக்குப் பிறகு) விளங்கினார். இவரின் கணவர் சியாவூர் இரகுமான் குடியரசுத் தலைவராக இருந்தபோது, *நாட்டின் தலைமகள்* எனும் தகுதியினைக் கொண்டிருந்தார். இரகுமானால் 1970களில் தொடங்கப்பட்ட வங்காளதேச தேசியக் கட்சியின் அவைமுன்னவராகவும் தலைவராகவும் பதவியில் இருந்தார்.
## இதனையும் காண்க
* வங்காளதேசப் பிரதம அமைச்சர்களின் பட்டியல்
## மேற்கோள்கள்

பகுப்பு:1945 பிறப்புகள்
பகுப்பு:பெண் அரசுத் தலைவர்கள்
பகுப்பு:2025 இறப்புகள்
பகுப்பு:வங்காளதேசத்தின் பிரதமர்கள்
பகுப்பு:வங்காளதேச அரசியல்வாதிகள்
பகுப்பு:பெண் அரசியல்வாதிகள்
பகுப்பு:பெண் பிரதமர்கள்
தோங் சோன் பண்பாடு

**தோங் சோன் பண்பாடு** *(Đông Sơn culture)*' அல்லது ( "கிழக்குமலைப் பண்பாடு",என்பது தோங் சோன் எனும் ஊரின் பெயரால் வழங்கப்படுகிறது. இது பண்டைய வியட்நாமின் வெண்கலக் காலப் பண்பாடாகும். இது வட வியட்நாமில் சிவப்பு ஆற்றுப் படுகையில் கி.மு  700 முதல் கி.மு 500 இல் தொடங்கி கி.பி முதல் நூற்றாண்டு வரை நிலவியது. இது முந்தைய வியட்நாமின் பெயரான வான் இலாங்கின் கடைசிப் பண்பாடாகும். இது மற்றொரு வியட்நாம் அரசாகிய ஔ இலாக் பகுதியுள்ளும் பரவியிருந்த்து. இதன் தாக்கம் கடல்சார்ந்த பகுதிகள் உட்பட்ட தென்கிழக்கு ஆசியாவின் மற்ற பகுதிகளிலும் கி. மு 1000 முதல் கி.மு முதல் நூற்றாண்டு வரை பரவிக் காணப்பட்டது.

இலாக் அல்லது இலாக் வியட் என வழங்கப்பட்ட தோங் சோன் மக்கள், நெல் பயிரிடுவதிலும் நீர்யானை, பன்றிக் கால்நடை வளர்ப்பிலும் மீன் பிடித்தலிலும்  நீண்ட திமில் படகு ஓட்டுவதிலும் வெண்கல வார்ப்புத் தொழிலிலும் கைதேர்ந்தவர். இது தோங் சோன் முரசு வட வியட்நாமில் இருந்து தென்சீனம் வரை கிடைப்பதில் இருந்து தெளிவாகிறது.

தோங் சோன் பண்பாட்டுக்குத் தெற்கே முதனிலைச் சாம் சா குய்ன் பண்பாடு நிலவியது.

## தோற்றம்

பண்டைய வெண்கல வார்ப்புகளில் இருந்து தோங் சோன் பண்பாடு தோன்றியது. கிழக்காசிய வெண்கல வார்ப்புகள் வட சீனாவில் தோன்றியது என மரபுக் கோட்பாடு கருதுகிறது. என்றாலும் 1970களில் தாய்லாந்தில் நட்த்தப்பட்ட தொல்லியல் சான்றுகளின்படி, முதலில் வெண்கல வார்ப்புகள் முதலில் தென்கிழக்காசியாவில் தோன்றியமை கண்டறியப்பட்டது. தோங் சோன் வெண்கலத் தொழில். கி.மு 700 முதல் 500 வரை நிலவிய கோ முன் பண்பாட்டுக் காலத்தில் இணையாகத் தோன்றியதாகும்.  இதில் வெண்கலக் கோடரிகளும் ஈட்டிகளும் கத்திகளும் அடங்கும்.  இதைத் தொடர்ந்து வெண்கல கடபாறைகளும் வாள்களும் முரசுகளும் வெண்கலக் கலங்களும் கி.மு 500-0 கால அளவில் உருவாகின.  கடைசியாக, சீன இலச்சினைகளும் நாணயங்களும் கண்ணாடிகளும் கி.பி முதல் நூற்றாண்டில் தோன்றின.

வெண்கல முரசுகள் போர்க்களத்தில் பயன்படுத்தப்பட்டன. விருந்துகளின் போதும் இரங்கல் நிகழ்ச்சிகளிலும் போர்த்தளபதி முரசியக்கி போர்வீர்ர்களை அணிதிரட்டுவர்.  "முரசுகளின் காட்சிகள் வார்ப்படக் கலைஞர்களின் உயர்திறனைக் காட்டுகின்றன. தோங் சோன் தலைவர்கள் அவர்களைத் தேர்ந்தெடுத்துப் புரந்த்தும் விளங்குகிறது"  இதற்குப் பயன்பட்ட மெழுகு வார்ப்பட்த் தொழில் சீன வார்ப்பட முறையைச் சார்ந்த்தாக்க் கருதப்படுகிறது. ஆனால் காட்சிகள் வட்டரம் சார்ந்தனவே. இவற்றில் முரசறைபவர், இசைக்கலைஞர், போர்வீர்ர்களின் உருவங்களும் அரிசி பதப்படுத்தல், பறவைகள்,மான்கள், போர்க்கலங்கள், வடிவியல் வடிவங்கள் ஆகியவையும் அடங்கும்.

வெண்கல முரசுகள் வடக்கு வியட்நாமிலும் தென்சீன யுன்னான் பகுதிகளிலும் கணிசமான அளவில் செய்யப்படுகின்றன. Tதோங் சோன் வெண்கல முரசுகள் கைவினைத்திறம் மிக்கவை.  சோ உலோவா முரசு72 கிலோகிராம் எடை உடையது. இதைச் செய்ய 1 முதல் 7 டன் செம்புத் தாதை உருக்க வேண்டியிருக்கும்.

## மேலும் காண்க

* இலாக் வியட்
* தோங் சோன் முரசு
* நாம் வியட்
* ஔ இலாக்
* பாச் வியட்

## மேற்கோள்கள்

Austronesian vernacular architecture and the Ise Shrine of Japan: Is there any connection? Link  
by Ezrin Arbi Department of Architecture Faculty of Built Environment University of Malaya.

## வெளி இணைப்புகள்

* Đông Sơn culture (photo collection)
*
* Drums from Selayar (photo collection) 

பகுப்பு:பண்டைய வியட்நாம்
பகுப்பு:ஆசிய வெண்கலக் காலம்
பகுப்பு:கிழக்காசியத் தொல்பண்பாடுகள்
பகுப்பு:வியட்நாம் தொல்லியல்
வரத்தூர் ஏரி

**வரத்தூர் ஏரி**, பெங்களூருவில் அமைந்துள்ள இரண்டாவது மிகப்பெரிய ஏரி ஆகும். இந்த ஏரி வரத்தூர் பகுதியில் அமைந்துள்ளது. சுமார்  180.40 எக்டேர் (445.8 ஏக்கர்) பரப்பளவில் அமைந்துள்ள இந்த ஏரி தற்போது கழிவுநீர் கலக்கப்பட்டு, மிகுந்த மோசமான நிலையில் உள்ளது.  இந்த ஏரி, மேலைக் கங்கர் காலத்தில் விவசாயத்திற்காக உருவாக்கப்பட்டதாகும்.

## மேற்கோள்கள்

பகுப்பு:பெங்களூர்
பகுப்பு:கர்நாடக ஏரிகள்
வெண் வளையக் கரப்பான்பூச்சி

**வெண் வளையக் கரப்பான்பூச்சி** (*Therea petiveriana*) அல்லது "பாலைவன கரப்பான் பூச்சி", "ஏழு புள்ளிகள் கரப்பான் பூச்சி" அல்லது "இந்திய டோமினோ கரப்பான் பூச்சி" எனப்படுவது, தென்னிந்தியாவில் காணப்படும் கிரிபுஸ்குலர் கரப்பான் பூச்சி ஆகும். இவை கரப்பான் பூச்சிகளில் அடித்தள குழுவைச் சேர்ந்தவை.  இவை பெரும்பாலும்  புதர் காடுகளின் தரையில் உதிர்ந்த  இலைக் குப்பை அல்லது தளர்வான தரையின் கீழ் வளைகள் அமைத்து வாழ்கின்றன.

## தோற்றம்
இடது|thumb|224x224px
இவை கோள வடிவக் கறுப்பு நிற உடலிலைக் கொண்டு உடலின் முதுக்குப் புறத்தில் பக்கத்துக்கு மூன்று, நடுவில் ஒன்று என ஏழு வெண்ணிற வளையங்களைக் கொண்டிருக்கும். கறுப்பு நிற உணர்கொம்புகளும், முள்முடிகளுடன் கூடிய கறுப்பு நிறக் கால்களையும் கொண்டிருக்கும். வீட்டில் காணப்படும் சாதாரணக் கரப்பான்பூச்சிகளைப் போன்று வெண் வளையக் கரப்பான்பூச்சிகளும் அனைத்துண்ணிகளாக, துப்புரவாளர்களாகப் புதர்ச்செடிகளுக்கு இடையே பங்காற்றுகின்றன.

## மேற்கோள்கள்

பகுப்பு:பூச்சிகள்
மூர்த்தி (நக்சலைட்)

**மூர்த்தி** என அறியப்பட்ட **குப்பு தேவராஜ்** எனபவர் தமிழ்நாட்டின், கிருட்டிணகிரியைச் சேர்ந்த ஒரு நக்சல் தலைவராவார்.  இவர் முப்பது ஆண்டுகளுக்கு மேலாக கர்நாடக மாவோயிஸ்ட் (மக்கள் யுத்தக் குழு) தலைமைத் தோழராகவும், 15 ஆண்டுகளாக தமிழ்நாடு, கேரளா மாநில பொறுப்பாளராகவும் இருந்தவர். 20 ஆண்டுகளாக மாவோயிஸ்ட் கட்சியின் மையக் குழு உறுப்பினராக இருந்தவர். இவர் பன்மொழியில் வல்லவராக இருந்தார். தமிழராக இருந்தபோதிலும் கன்னடம், தெலுங்கு, ஆங்கிலம் மூன்று மொழிகளிலும் திறன் பெற்றிருந்தார். நான்கு மொழிகளிலும் ஒன்றிலிருந்து மற்றொன்றுக்கு மொழிபெயர்க்கும் அறிவைப் பெற்றிருந்தார். 
## அரசியல் வாழ்வு
மூர்த்தி தமிழகத்தின் கிருட்டிணகிரியில் பிறந்தவர். என்றாலும், பெங்களுருவில் படித்து வளர்ந்தவர். சிறுவயதில் தந்தையை இழந்தது தாய் அம்மணி அம்மாளால் வளர்க்கப்பட்டவர். மூர்த்தியின் அரசியல் வாழ்க்கை 1980 களின் துவக்கத்தில் துவங்கியது. எண்பதுகளின் தொடக்கத்தில் தமிழகத்தில் பலமான கட்சியாக மக்கள் யுத்தக் குழு உருவானது. துவக்கத்தில் காந்தியவாதியாக இருந்த மூர்த்தியை தொடர்ந்த விவாதத்தின் வழியாக அவரது நண்பர்கள் பொதுவுடமையாளராக மாற்றினர். இக்காலகட்டத்தில் வேலையை விட்டு முழுநேர அரசியல் பணியை மூர்த்தி மேற்கொண்டார். இவரின் அறிவுஜீவித்தனம், களப்பணித்திறன் ஆகியவற்றின் காரணமாக 1987 இல் நடந்த கர்நாடக மாநில மாநாட்டில் மாநிலக் குழுவிற்கு தேர்ந்தெடுக்கப்பட்டு, கர்நாடகத்தின் ரெய்ச்சூர் மாவட்டத்திற்கு பொறுப்பாளராக நியமிக்கப்பட்டார். 1995 இல் நடந்த அனைத்திந்திய சிறப்பு மாநாட்டில் மையக் குழுவின் மாற்று உறுப்பினராக தேர்ந்து எடுக்கப்பட்டார். இம்மாட்டில் நடந்த அரசியல் விவாதங்களில் தமிழ்நாடு, கர்நாடகத் தோழர்களின் சார்பாக இவரே தலைமையேற்று நடத்தினார்.
## மரணம்
கேரள மாநிலம் நீலாம்பூர் வனப்பகுதியில் 2016 நவம்பர் மாத இறுதியில் காவல்துறை அதிரடிப்படையால் மூர்த்தி, அஜிதா உட்பட மூன்றுபேர் சுட்டுக் கொல்லப்பட்டதாக காவல்துறை அறிவித்தது.
## மேற்கோள்கள்

பகுப்பு:நக்சலைட்டுகள்
பகுப்பு:கிருட்டிணகிரி மாவட்ட மக்கள்
பகுப்பு:2016 இறப்புகள்
வியட்நாமிய அரங்கு

**வியட்நாமிய அரங்கு** *(Theatre of Vietnam)*பல மரபான நாடக வடிவங்களைக் கொண்டதாகும். அவை இன்றும் பல்வேறு அளவுகளில் மக்களிடம் நிலைகொண்டுள்ளன.

## அறிமுகம்
வியட்நாமிய அரங்கு சீன இசைக்கூத்தின் தாக்கத்தைப் பேரளவில் பெற்றதாகும். இதில் தொப்பி துவோங், தொப்பி சேவோ, சாய் இலுவோங் ஆகிய வடிவங்களும் அடங்கும்.

### தொப்பி துவோங் அல்லது தொப்பி போய்

*[[தொப்பி துவோங் (Hát tuồng)]]* அல்லது *தொப்பி போய் (hát bội)*  என்பது 13 ஆம் நூற்றாண்டளவில் சீனத்தில் இருந்து பெற்ற வடிவமாகும். இது அரைசரை மகிழ்விக்கும் நிலையில் இருந்து பிறகு இயங்கும் நடிகர்குழுவால் தன்வயப்படுத்தப்பட்டுள்ளது. இந்த இசைக்கூத்தின் நவில்வுகள் அல்லது கதைகள் வரலாற்றுச் சமூக ஒழுங்கமைவைக் கொண்டமையும்.  உலக முழுவதும் உள்ள சேவோவும் அதன் மற்ற வடிவங்களும் போலவே, துவோங் இசைக்கூத்து தம் ஒப்பனையாலும் உடையாலும் உணரமுடிந்த வகைமைப் பாத்திரங்களால் நடிக்கப்படுகிறது. இவை ஆடம்பரமும் தொடர்வழக்கும் உள்ல பாத்திரங்கள் ஆகும்.

### சாய் உலுவோங் (Cải lương) (நிகழ்நிலை நாட்டுப்புற இசைக்கூத்து)

துவோங்குடனும் சேவோவுடனும் ஒப்பிடும்போது, *[[சாய் உலுவோங் (cải lương)]]* நிகழ்கால வியட்நாமியரிடையே மிகவும் பெயர்பெற்று விளங்குகிறது. இது 20 ஆம் நூற்றாண்டின் தொடக்கத்தில் தோன்றி, பெருவழக்குக்கு வந்ததாகும். இதில் வரளாற்றுக் கருப்பொருள்களோடு நிகழ்கால நவில்வுகளும் நடிக்கப்படுகின்றன.  இது இப்போது மின்கிதார் போன்ற இக்காலப் புதுமைபுனைவுக் கருவிகளையும் தகவோடு பயன்படுத்தும் வகையில் வளர்ந்துள்ளது. இது அரசவை இசையாகிய நாசு தாய் தூ எனும் சிக்கலான, ஓரளவு புதுக்கிய புத்திசையின் தொடர்ச்சியாக அமைகிறது.

*சாய் உலுவோங் (Cải lương)* பாடலில் நெட்டிசைகள் கூடுதலாக அமையும். பாடலில் இயல்பான சொற்கள் நீட்டி இசைக்கப்படும். சாய் உலுவோங்கில் வழக்கமாகப் பயன்படுத்தும் பண் வோங் சோ ஆகும்.

இது 1970 களிலும் 1980 களிலும் மக்களிடம் பரவியிருந்தாலும், இன்று இந்த மக்கள் செல்வாக்கு, குறிப்பாக இளந்தலைமுறையினரிடம் குறைந்துவிட்டது, இப்போது இக்கலை அரசு நிதியால் தப்பிப் பிழைத்துள்ளது.

### உரோய் நுவோசு (Rối nước)

நீர்ப்பாவைக் கூத்துகள், அல்லது *மூவா உரோய் நுவோசு (Múa rối nước)* என்பது 12 ஆம் நூற்றாண்டில் தோன்றிய தனித்தன்மை வாய்ந்த வியட்நாமிய கலை வடிவமாகும்.
இன்று, நீர்ப்பாவைக் கூத்து வியட்நாம் வரும் பயணர்களிடம் மிகவும் பெயர்பெற்று விளங்குகிறது.நீர்ப்பாவைக் கூத்தில் மூங்கில் தட்டு கூத்தியற்றுவோர்களை மறைக்கிறது. இவர்கள் நீரில் நின்று திரைமுன் அமையும் பாவைகளை நீரில் மறைந்திருக்கும் கழிகளால் ஆட்டுவர் . இதன் கடுமாயான விதிகளால் இது 1984 அளவில் அழிந்துப் பின்னர் புத்துயிர்ப்பு பெற்றது.

## மேலும் காண்க

*மரபு வியட்நாமிய இசை
*மரபு வியட்நாமிய நடனம்
*வியட்நாமியப் பண்பாடு
*வியட்நாம் வரலாறு

## மேற்கோள்கள்

## வெளி இணைப்புகள்

*Encyclopedia of Vietnamese music
*VietnamTourism.com: Traditional Theatre 

*
வியட்நாமிய நீர்ப்பாவைக் கூத்து

**நீர்ப்பாவைக் கூத்து** *(Water puppetry)* (, பொருள்: "நீர்ப்பாவை நடனம்")என்பது வட வியட்நாமில் உள்ள சிவப்பு ஆற்றுப் படுகையில் பதினொறாம் நூற்றாண்டில் ஊரகத்தே தோன்றிய மரபான கலை வடிவமாகும். இன்றைய வியட்நாமிய பாவைக்கூத்து ஆசிய பாவைக்கூத்தின் தனித்த்தொரு வடிவமாகத் திகழ்கிறது.

பாவைகள் மரத்தால் செய்து அரக்கால் பூசப்படுகின்றன. காட்சிகள் இடுப்பளவு நீரில் நிகழ்த்தப்படுகின்றன. மூங்கில்கழி பாவையை நீரில் தாங்குகிறது. இதை பாவைக் கூத்தாளர்கள் திரை மறைவில் இருந்து ஆட்டுவர். எனவே பாவைகள் நீரின்மேல் நகர்வது போலத் தோன்றும்.  நெல்வயல் வெள்லத்தில் மூழ்கும்போது ஊர்மக்கள் இப்பாவைக் கூத்தை ஆடுவர்.

## பாவை ஆட்டம்

   

## உள்ளடக்கம்

## காட்சியகம்



File:Water Puppet Vietnam.jpg| காளைவிரட்டின் ஒரு கட்டத்தைக் காட்டும் நீர்ப்பாவை

File:Final act of Thang Long water puppetry show.jpg|thumb|இறுதி ஆட்ட்த்துக்காக மேடையில் பாவைக் கூத்தாளர்கள்

File:Water-Puppet-Show-Musician.jpg|நீர்ப்பாவைக் கூத்தில் இசைக்கலைஞர், கனாய்i, வியட்நாம்

File:Hanoi Water Puppets - Fairy Dance (3695189852).jpg|கனாய் நீர்ப்பாவைகள் – தேவதை நடனம்

File:水上木偶秀一.JPG|நீர்ப்பாவைகள்

File:Le théâtre de marionnettes sur l'eau Thang Long (Hanoi).jpg|தாவோ இலாங் திரையரங்கில் நீர்ப்பாவைகள்

File:Water-Puppet-4.jpg|நீர்ப்பாவை

File:Water-Puppet-turtle.jpg|கடலாமை நீர்ப்பாவை



## மேற்கோள்கள்


## இலக்கியம்

*

## வெளி இணைப்புகள்
* Thang Long Water Puppet Theatre Homepage
* Vietnamese water puppet show  with video

பகுப்பு:வியட்நாமிய இசை
பகுப்பு:வியட்நாம் பண்பாடு
கண்ணனின் 108 பெயர் பட்டியல்

**கிருஷ்ணரின் சிறப்புப் பெயர்களின் பட்டியல்** இந்துக்களின் கடவுளான கிருஷ்ணரின் பல்வேறு சிறப்புப் பெயர்களையும், பட்டப் பெயர்களையும், பாகவதம், விஷ்ணு புராணம், அரி வம்சம் போன்ற புராணங்களிலும்  மற்றும் மகாபாரத இதிகாசத்திலும் பல்வேறு இடங்களில் குறிக்கிறது.  கிருஷ்ணரின் வானுலக இருப்பிடமாக **கோலோகம்** என பாகவதம் குறிக்கிறது. கிருஷ்ணரின் குழந்தைப் பருவத்திலும், பதின்ம வயதிலும் அருளிய லீலைகளால் *செந்தமிழில் *'கண்ணன்*** என்றும் ''சமஸ்கிருதம் '''கிருஷ்ணன்***, அவதார நிலைப்பாட்டில் *கோபாலன்*, *மதனகோபாலன்*, *மதனசேகரன்*, *ராஜகோபாலன்*, *வேணுகோபாலன்*, ஸ்ரீதரன், *முரளிதரன்*, கேசவன், கோவர்தனன், இராதா கிருஷ்ணன், போன்ற சிறப்புப் பெயர்களாலும்;
கிருஷ்ணன் பெரியவனாக வளர்ந்த பின்னர் எண்மரை மனைவிகளாக அடைந்து, பாண்டவர்களின் நண்பராகி, குருச்சேத்திரப் போரில் அருச்சுனனின் தேரை ஓட்டியதால் **[[பார்த்தசாரதி]]** என்றும்,  அருச்சுனனுக்கு  பகவத் கீதையையும்; உத்தவருக்கு உத்தவ கீதையையும் அருளியதால் கிருஷ்ணர், **கீதாச்சாரியன்** என்றும் **ஜெகத் குரு** என்றும் பெயர் பெற்றவர். கிருஷ்ணரின் வரலாற்று கதைகள் இந்தியா முழவதும் உள்ள அனைத்து மொழிகளின் இலக்கியங்களில் காணப்படுகிறது.

## கௌடிய வைணவ மரபில் கிருஷ்ணரின் 108 பெயர்கள்
சைதன்யர் நிறுவிய கௌடிய வைணவத்தில் கிருஷணரின் 108 பெயர்களை கூறுகிறது. அவைகள்:

## பொதுப் பயன்பாடிற்கான பெயர்கள்
கிருஷ்ணரின் பொது பயன்பாட்டிற்கான பெயர்கள்:

## அடிக்குறிப்புகள்


## வெளி இணைப்புகள்
*108 Names of Krishna
*Astottara-satanamas (108 names): Krishna devanagari mp3 audio
*Sahasranamas (1000 names): Krishna, Gopala, Balakrishna, Radha-Krishna
*List of more names of Lord Sri Krishna
*Reciting the **[https://www.hanumangi.com/shri-hanuman-chalisa-lyrics-tamil/ Hanuman Chalisa in Tamil]** daily is believed to bring immense benefits, including removing obstacles, overcoming fear, and fostering courage. Each verse glorifies Lord Hanuman’s qualities, such as his unwavering devotion to Lord Rama, immense strength, and wisdom.

பகுப்பு:வைணவ சமயம்
பகுப்பு:சமயம் தொடர்பான பட்டியல்கள்‎
பகுப்பு:கிருட்டிணன்